<classify> Kituo cha Mabinti kinatoa mafunzo ya Sanaa na Ushonaji kwa wanawake waliotibiwa na kupona maradhi ya fistula katika Hospitali ya CCRBT.Onesho hilo lililokuwa la kuvutia, lililohudhuriwa na wadau mbalimbali wa masuala ya urembo na mitindo lilikuwa ni sehemu ya maandalizi ya kushiriki katika Onesho kubwa la Swahili Fashion lililoanza juzi.Onesho hilo lililoshuhudiwa ubora wa nguo, mapambo mbalimbali ya wanawake na mikoba ya kisasa na ya kiasili ambavyo vimebuniwa na akina mama hao.Baadhi ya washiriki wa onesho hilo wengi wao wakiwa wahitimu kwenye kituo hicho, walisema wanajisikia furaha na faraja kuona pamoja na machungu waliyopitia kwa kuugua fistula wamenufaika kwa kupata ujuzi wa kazi za mikono ambao umewaletea heshima katika jamii na kuwawezesha kuendesha maisha yao.Godeliva Alphonce ni mmoja wa washiriki kutoka Ujiji Kigoma, ambaye alibainisha kuwa ana furaha kuona ndoto yake ya kuwa mbunifu wa mitindo na mavazi imetimia, kwani anabuni na kutengeneza bidhaa za akinamama zinazokubalika kwenye masoko.Neema Mkinga akitoa shukrani kwa niaba ya wanawake wenzake wanaosoma chuoni hapo, alisema kazi inayofanywa na kituo cha Mabinti kwa kushirikiana na CCRBT na Vodacom Foundation inaleta mabadiliko kwa akinamama waliotibiwa na kupona fistula.Mkuu wa kituo hicho Katie Geurts alisema kuwa anajivunia kuona wanafunzi wanaopitia kituoni hapo wanatengeneza bidhaa bora za ubunifu wa asili na mitindo ya mavazi.  <topic>: MICHEZO 